“Soms loop die wind en gety saam en die strandmeer by ons is blinkglad ... Jy kan jou oë toemaak terwyl jy oor die water vlieg en na die seemeeue luister. Ander dae steek so ’n sterk noordwester op dat jy met jou seilplank soos ’n cowboy oor groot golwe spring terwyl die adrenalien pomp!”
Verlede jaar op Mauritius het sy die eerste vrou ter wêreld geword wat op die oop see ’n 80 km-resies op haar seilplank aflê. Met ons ter perse gaan was sy weer daarheen op pad – dié keer om 100 km aan te pak.
Ek is mal daaroor om saam met my man dié avonture aan te pak.” Dis ’n ander wêreld. “Jy hoor die geklots van die water, jy voel jy léwe, jy is na aan die natuur ... As ek terugkom aarde toe ná so ’n sessie, voel elke probleem wat ek gehad het, kleiner. Ek sal aanhou tot ek stokoud is, hoewel dalk nie meer vyf uur elke dag nie!”
Haar volgende doelwit is die Lüderitz Speed Challenge in Oktober, waar die voorste seil- en vlieërplankryers van oor die wêreld byeenkom. Sy het verlede jaar daar die eerste amptelike Afrikaspoedrekord vir vroue opgestel.
Getrou aan haar aard – daar is áltyd nog ’n uitdaging – werk Karo nou ook aan ’n nuwe loopbaangeleentheid, waar sy haar graad in voedselwetenskap kombineer met haar ervaring as sportvrou. Sy het reeds ’n blog, en brei dit nou uit met ’n fokus op voeding, soos om die regte dieet vir ’n spesifieke leefstyl of sportprogram te ontwikkel. Soos enigiets wat sy aanpak, hetsy ’n reuse-deining of ingewikkelde troukoek, is dit mind over matter: Karo doen dit net.